stanford-oval/wikipedia huggingface dataset:
מקס אמאן
לקריאה נוספת

| --- | --- |
שיירר, ויליאם לורנס; עלייתו ונפילתו של הרייך השלישי; ניו יורק, סיימון אנד שוסטר, 1960 (מסת"ב: 978-0-671-62420-0): Shirer, William Lawrence; The Rise and Fall Of The Third Reich; New York, Simon And Schuster, 1960 (ISBN 978-0-671-62420-0)
ג'יי. הייל, אורון; העיתונות השבויה ברייך השלישי; ניו ג'רזי, אוניברסיטת פרינסטון, 1964 (מסת"ב: 9780691051093): J. Hale, Oron; The Captive Press In The Third Reich; New Jersey, Princeton University Press, 1964 (ISBN 9780691051093)
בדורפטיג, פרידמן; זנטנר, כריסטיאן; אנציקלופדיית הרייך השלישי; ניו יורק, הוצאת מקמילאן, 1991 (מסת"ב: 0-02-897500-6): Bedürftig, Friedemann; Zentner, Christian; The Encyclopedia Of The Third Reich; New York, Macmillan Publishing, 1991 (ISBN 0-02-897500-6)
משרד הדיגיטל הלאומי

| --- | --- |

 מידע כללי
 מדינה:  ישראל 
 תחום שיפוט:  ישראל ישראל
 תאריך הקמה:  15 ביוני 2020
 תאריך פירוק:  3 באוגוסט 2021
 ממשלה:   ממשלת ישראל
 האתר הרשמי של המשרד
 
משרד הדיגיטל הלאומי היה משרד ממשלתי אשר אמון על נושא התקשוב והמחשוב בישראל ועל רשות החברות הממשלתיות. המשרד הוקם בשנת 2020 על ידי ממשלת ישראל השלושים וחמש ובראשו עמד השר דודי אמסלם, ולאחריו, במשך כחודשיים כיהן בראש משרד זה ראש הממשלה נפתלי בנט. המשרד נסגר במהלך כהונת ממשלת ישראל השלושים ושש.
היסטוריה

באפריל 2019 נחתם על ידי מנכ"ל משרד התקשורת נתנאל כהן מסמך אסטרטגי שנכתב על ידי צוות היגוי במשרד, בנושא שינוי תפקידי משרד התקשורת והפיכתו ל"משרד התקשורת והחדשנות הדיגיטלית". הוועדה המליצה להכפיף תחת השר הממונה על משרד זה את: המיזם הלאומי ישראל דיגיטלית, רשות התקשוב הממשלתי, מינהל הדואר, מינהל טלקום, רשות השידורים, רשות תקשורת, מועצה ציבורית למשדרי טלוויזיה ורדיו מסחריים. המלצות הוועדה לא התממשו.
ב-7 ביוני 2020 החליטה ממשלת ישראל על הקמת משרד הדיגיטל הלאומי, כחלק ממהלך של הקמת שישה משרדי ממשלה חדשים, ודודי אמסלם מונה לשר במשרד זה, מנכ"ל המשרד היה אשר ביטון.
לקראת הקמת ממשלת ישראל השלושים ושש, נקבע בהסכם הקואליציוני בין יש עתיד לימינה כי משרד הדיגיטל הלאומי ייסגר וסמכויותיו יועברו למשרד הכלכלה והתעשייה ואולם, רשות החברות הממשלתיות תחזור למשרד האוצר. עד סגירת המשרד, ראש הממשלה נפתלי בנט תפקד כשר הדיגיטל הלאומי. בהתאם להחלטת הממשלה ב-19 ביולי 2021, המשרד נסגר ב־3 באוגוסט 2021. רשות התקשוב הממשלתי ומטה ישראל דיגיטלית עברו למערך הדיגיטל הלאומי החדש במשרד הכלכלה והתעשייה.
יחידות המשרד

רשות התקשוב הממשלתי
רשות החברות הממשלתיות
מטה המיזם הלאומי ישראל דיגיטלית
שרי המשרד

| מספר | תמונה | שם | סיעה | תחילת הכהונה | סיום הכהונה | ממשלה |
| --- | --- | --- | --- | --- | --- | --- |
| 1 |  | דודי אמסלם (1960-) | הליכוד | 15 ביוני 2020 | 13 ביוני 2021 | ממשלת ישראל השלושים וחמש |
| 2 |  | ראש הממשלה נפתלי בנט (1972-) | ימינה | 13 ביוני 2021 | 3 באוגוסט 2021 | ממשלת ישראל השלושים ושש |
הערות שוליים

1 2   אמיתי זיו, המסמך הסודי שהעביר מנכ"ל משרד התקשורת המפוטר לשר הנכנס הנדל, באתר TheMarker‏, 19 במאי 2020
1 2  מסמך אסטרטגי שינוי תפקידי משרד התקשורת והפיכתו ל"משרד התקשורת והחדשנות הדיגיטלית", באתר דה מרקר, ‏אפריל 2019
↑  הקמת משרד הדיגיטל הלאומי ותיקון החלטות ממשלה, החלטה מספר 56 של ממשלת ישראל ה-35, מ-7 ביוני 2020, באתר של משרד ראש הממשלה
↑  הממשלה אישרה ביטול חמישה משרדים - מקור ראשון, באתר www.makorrishon.co.il
↑  גלי פיאלקוב, ‏שרת הכלכלה: "מערך הדיגיטל מאפשר את החזרת המשק למסלול", באתר "אנשים ומחשבים"
| משרדי ממשלת ישראל |
| --- | --- | --- |
| משרדים נוכחיים | משרד ראש הממשלה • משרד האוצר • משרד האנרגיה והתשתיות • משרד הביטחון • המשרד לביטחון לאומי • משרד הבינוי והשיכון • משרד הבריאות • המשרד להגנת הסביבה • משרד ההתיישבות והמשימות הלאומיות • משרד החדשנות, המדע והטכנולוגיה • משרד החוץ • משרד החינוך • משרד החקלאות וביטחון המזון • משרד ירושלים ומסורת ישראל • משרד הכלכלה והתעשייה •  משרד המורשת • משרד המשפטים • משרד הנגב, הגליל והחוסן הלאומי • המשרד לעניינים אסטרטגיים • משרד העבודה • משרד העלייה והקליטה • משרד הפנים • משרד הרווחה והביטחון החברתי • המשרד לשוויון חברתי וקידום מעמד האישה • המשרד לשירותי דת • המשרד לשיתוף פעולה אזורי • משרד התחבורה והבטיחות בדרכים • משרד התיירות • משרד התפוצות והמאבק באנטישמיות • משרד התקשורת • משרד התרבות והספורט |  |
| משרדים בעבר | המשרד להגנת העורף • המשרד לחיזוק וקידום קהילתי • המשרד לקידום מעמד האישה • משרד האספקה והקיצוב • משרד הדיגיטל הלאומי • משרד ההסברה • משרד ההשכלה הגבוהה והמשלימה • משרד החינוך, התרבות והספורט • משרד הכלכלה והתכנון • משרד המדע, התרבות והספורט • משרד המודיעין • משרד המיעוטים • משרד הפיתוח • משרד משאבי המים •  משרד ראש הממשלה החלופי |  |
ערך זה הוא קצרמרבנושא ישראל ובנושא פוליטיקה. אתם מוזמנים לתרום לוויקיפדיה ו.
נח"ל צורף

נח"ל צורף הייתה היאחזות נח"ל שהוקמה בט"ז בשבט ה'תשמ"ג, 31 בינואר 1983, על גבעה החולשת על העיירה צוריף ממזרח, בינה ובין בית אומר. ב-1981 הופקעו אדמות של תושבי הכפר לצורך הקמת ההיאחזות. עתירת התושבים לבג"ץ נדחתה.
למקום עלה הגרעין הראשון של היישוב בת עין וגרעיני הנח"ל עזבוהו ביולי 1985, עת הפך המקום לבסיס צבאי.
הבסיס הצבאי במקום ננטש בעקבות הסכמי אוסלו, כפי הנראה בשנת 1993.
לאחר הסכמי אוסלו, הכפר סווג כשטח B וחלקו האחר שטח C. הכניסה לכפר אסורה.
הערות שוליים

↑  בג"ץ אסר על שר הבטחון לתפוס שטח להקמת התנחלות, דבר, 18 בנובמבר 1981
↑  ספי בן-יוסף, מדריך ישראל, כרך 9 בערך "בת עין".
↑  יאיר דואר, לנו המגל הוא החרב (ב), משרד הביטחון – ההוצאה לאור, 1997, עמ' 252-254
ערך זה הוא קצרמרבנושא צה"ל. אתם מוזמנים לתרום לוויקיפדיה ו.
יחסי ברזיל – ערב הסעודית

| יחסי ברזיל – ערב הסעודית |
| --- | --- |
ברזיל: ערב הסעודית


ברזיל: ערב הסעודית
שטח (בקילומטר רבוע)
8,515,770: 2,149,690
אוכלוסייה
212,203,410: 34,113,889
תמ"ג (במיליוני דולרים)
2,173,666: 1,067,583
תמ"ג לנפש (בדולרים)
10,243: 31,295
משטר
רפובליקה פדרלית דמוקרטית: מונרכיה אבסולוטית

סלמאן, מלך ערב הסעודית (מימין), נפגש עם נשיא ברזיל ז'איר בולסונרו בעת ביקור האחרון במדינה, 2019
יחסי ברזיל–ערב הסעודית (בערבית: العلاقات البرازيلية السعودية, בפורטוגזית: Relações entre Arábia Saudita e Brasil) הם היחסים הדיפלומטיים הרשמיים בין הרפובליקה הפדרלית של ברזיל וממלכת ערב הסעודית.
היסטוריה

בשנת 1968 סובסדו לראשונה יחסים דיפלומטיים רשמיים בין ברזיל, שהייתה דאז תחת משטר הדיקטטורה הצבאית וערב הסעודית שהונהגה בה בעת בידי פייסל, מלך ערב הסעודית. פייסל הנהיג תהליך של רפורמות לקראת קירוב ממלכתו אל העולם המערבי באותה העת והמשטר הצבאי בברזיל תחת הנשיא דאז, ארטור דה קוסטה אה סילבה, פעל לחזק את יחסיו עם מדינות הגוש המערבי בתוך מסגרת המלחמה הקרה. בשנת 1973 נפתחה שגרירות ברזילאית בעיר ג'דה בחבל חג'אז הסעודי, עיר שנכון לאותה העת כללה את כל שגרירויות החוץ במדינה. במקביל נפתחה שגרירות סעודית בברזיליה, הבירה הפדרלית של ברזיל. בשנת 1986 ממשל פהד, מלך ערב הסעודית הביא להעברת כל שגרירויות החוץ, כולל השגרירות הברזילאית, אל הבירה הסעודית ריאד. בשנת 2000 ביקר עבדאללה, מלך ערב הסעודית בברזיל והיה לראשון המדינה הסעודי הראשון לבקר במדינה. בשנת 2009, נשיא ברזיל דאז, לואיז אינסיו דה סילבה, היה ראש המדינה ברזילאי הראשון שביקר בערב הסעודית. יחסי המדינות נותרו חזקים בעיקר מבחינה כלכלית לאורך השנים, שכן ערב הסעודית היא שותפת המסחר הגדולה ביותר של ברזיל בתוך המזרח התיכון.
היחסים כיום

היקף חילופי המסחר בין שתי המדינות בשנת 2011 הגיע לכ-5.58 מיליארד דולר, כאשר הייצוא הסעודי לברזיל מייצג כ-2.75 מיליארד דולר מתוך סכום זה, והייצוא של ברזיל אל הממלכה הסעודית עלה על סך ה-2.83 מיליארד דולר. חילופי הסחר היו עדים בשנים האחרונות לצמיחה מתמדת, והייצוא הסעודי לברזיל התרחב לכדי מצב שהוא כולל, בנוסף לנפט הרב ונגזרותיו, גם אלומיניום, גופרית, פלסטיק וכימיקלים. כמו כן גם הייצוא הברזילאי לסעודיה עלה לכדי מצב שהוא כולל, בנוסף למוצרים חקלאיים, גם בשר ועופות, מכונות תעשייה, מכוניות, חלקי חילוף, ציוד חשמלי וכלי טיס. בשנת 1981 חתמו שתי המדינות על שיתוף פעולה בנושא פיתוחים טכנולוגים ומדעיים. בשנת 1984 נחתם בנוסף על כך הסכם שיתוף פעולה בכל הנוגע לפיתוח צבאי, שני ההסכמים הללו עודם נמצאים בתוקף. באוקטובר 2019 ביקר נשיא ברזיל ז'איר בולסונארו בסעודיה, שם פגש בסלמאן, מלך ערב הסעודית במטרה לקבוע הסכמי סחר ושיתוף פעולה חדשים שמטרתם לחזק את היחסים בין שתי המדינות. במהלך פגישה זאת נקבע, בין לבין, להגביר את שיתוף הפעולה הצבאי ולארגן אימונים משותפים בין הכוחות המזוינים של ברזיל והכוחות המזוינים של ערב הסעודית.
יאנה בורצ'סקה

| --- | --- |

 לידה:  6 ביולי 1993 (בת 31) מקדוניה סקופיה, מקדוניה
 מוקד פעילות:  מקדוניה הצפונית 
 תקופת הפעילות:  מ-2010
 עיסוק:  זמרת
 סוגה:  פופ
 www.janaburcheska.mk
 
יאנה בורצ'סקה (במקדונית: Јана Бурческа; נולדה ב-6 ביולי 1993) היא זמרת מקדונית, שייצגה את מקדוניה בתחרות האירוויזיון לשנת 2017 שהתקיימה באוקראינה.
בורצ'סקה נולדה בבירת מקדוניה, סקופיה. התפרסמה לראשונה בשנת 2010, בגיל 17, כאשר השתתפה בתוכנית הריאליטי "Macedonian Idol" (המקבילה המקדונית ל"כוכב נולד" בישראל), וסיימה במקום החמישי. בשנת 2011 מונתה בורצ'סקה כשגרירה על ידי יוניסף בקמפיין לאומי למניעת אלימות בבתי ספר. בשנים 2012, 2013 ו-2015 השתתפה בתחרות השירים הלאומית השנתית "Skopjefest". בורצ'סקה נבחרה על ידי תאגיד השידור המקדוני (MRT) בבחירה פנימית לייצג את המדינה בתחרות אירוויזיון 2017, עם השיר "Dance Alone" ששובץ בחצי הגמר השני שייערך ב-11 במאי, במקום הרביעי בסדר ההשמעה (עם פרישת רוסיה השיר קודם להיות השלישי בסדר ההשמעה). באירוויזיון 2017, הודיעה שהיא בהיריון ובנוסף, קיבלה הצעת נישואים מחבר שלה, אלכסנדר.
נח"ל רפיח

| --- | --- |

קטרפילר די-9 חורש בשדות נח"ל רפיח.
 מדינה / טריטוריה:  ישראל ישראל
 מחוז:  מרחב שלמה
 שפה רשמית:  עברית
 תאריך ייסוד:  1956
 סיבת נטישה:  נסיגת צה"ל מסיני ומעזה
 תאריך נטישה:  1957
 אזור זמן:  UTC +2
  (למפת מערב הנגב מוגדלת) נח"ל רפיח(למפת מערב הנגב רגילה) נח"ל רפיח(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נח"ל רפיח(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נח"ל רפיח
נח"ל רפיח הייתה היאחזות נח"ל שהוקמה על ידי חיל הנח"ל ב-1956, אחרי מבצע קדש, השנייה מתוך שתי ההיאחזויות שהוקמו במרחבי סיני וחבל עזה. המקום שנבחר להקמת ההיאחזות ברפיח היה מחנה צבאי מצרי, ששימש בית חולים לפני המלחמה ולהקמת משק חקלאי הוקצו ליישוב 1,000 דונם קרקע בעל ו-250 דונם שלחין.
ההיאחזות פונתה כחודשיים לאחר הקמתה במסגרת נסיגת צה"ל מסיני ומעזה (1956–1957).
הערות שוליים

↑  ההיאחזות השנייה הוקמה בשארם א-שייח' ונקראה "תרשיש" או "אופיר"
ערך זה הוא קצרמרבנושא יישובים בישראל. אתם מוזמנים לתרום לוויקיפדיה ו.
משחק וידאו מוזיקלי

משחק הריקוד הפופולרי "Dance Dance Revolution"
משחקי וידאו מוזיקליים (באנגלית: Music video games) הוא ז'אנר של משחקי וידאו אשר ממוקד באינטראקציות של השחקן עם תווים מוזיקליים או שירים שונים במהלך המשחק.
משחק הווידאו המוזיקלי הראשון בהיסטוריה היה משחק הווידאו היפני "PaRappa the Rapper" שיצא לשווקים בדצמבר 1996 לקונסולת המשחקים פלייסטיישן.
תת-ז'אנרים > משחקים המבוססים על שימוש בכלי נגינה

בדרך כלל כאשר משחק וידאו מבוסס על שימוש בכלי נגינה מדובר בכלי נגינה קטנים מהרגיל, שאינם כבדים, שהנם קלים לתפעול, וקומפקטיים. חלק גדול מאותם המשחקים מבוססים על שימוש בגיטרות (למשל המשחקים Guitar Hero או Rock Band), תופים, או פסנתר.
תת-ז'אנרים > משחקי ריקוד

ישנם גם משחקים רבים שממוקדים בשילוב של מוזיקה וריקוד. כמה מהמשחקים הפופולריים ביותר מהסוג הזה הם המשחקיםDance Dance Revolution, Para Para Paradise, Audition, Dance ManiaX, Pump it Up ו־Dance Evolution. חלק גדול מהמשחקים הללו הם משחקים הזמינים במכונות ארקייד בהן ישנם פאנלים הממוקמים על הרצפה, והשחקן נדרש להשתמש ברגליו על מנת ללחוץ על פאנלים מסוימים בכל רגע נתון לפי הקצב של מנגינה שמתנגנת ברקע, וכמו כן לעיתים רבות מוצגים על המסך חיצים שמציינים בדיוק על איזה פאנל צריך לדרוך בכל רגע נתון. המשחק Dance Dance Revolution הפך פופולרי במיוחד במדינות רבות ברחבי העולם ובעקבות כך יצאו לשווקים גם גרסאות של המשחק לקונסולות המשחקים (בעיקר לפלייסטיישן ופלייסטיישן 2) הכוללות משטחים הפועלים בצורה דומה כמו הפאנלים בתחתית מכונות הארקייד של המשחק. המשחקים של Dance Evolution עשו שימוש במצלמה המחוברת לקונסולת המשחק על מנת לעקוב אחר התנועות של השחקן.
תת-ז'אנרים > משחקי שירה

ישנם גם משחקים שממוקדים בשירה באופן המסונכרן עם השיר שמתנגן ברקע. ניתן לשחק במשחקים מהסוג הזה באמצעות מיקרופון מיוחד אותו ניתן לחבר לקונסולת המשחקים. משחקים פופולרים מהסוג הזה כוללים את Singstar ו-Karaoke revolution.
תת-ז'אנרים > משחקים הממוקדים ביצירת מיקסים לשירים

במשחקים מהסוגים הזה השחקן צריך להשתמש בקטעי אודיו של מנגינות, מקצבים ומקטעי אודיו שונים שכבר קיימים במשחק, וליצור באמצעותם במהלך המשחק יצירות חדשות. משחקים פופולרים מהסוג הזה כוללים את Incredibox ו־Fuser.
סדרות משחקים בולטות

להלן כמה מסדרות המשחקים הפופולריים ביותר בז'אנר:
Dance Dance Revolution
Guitar Hero
Geometry Dash
Just Dance
הערות שוליים

↑  Austin, Michael (2016). "Introduction".  In Austin, Michael (ed.). Music Video Games: Performance, Politics, and Play. Bloomsbury Publishing. ISBN 978-1501308505.
| סוגות משחקי וידאו |
| --- | --- | --- |
| משחקי פעולה | משחק מכות (Hack and slash) • משחק לחימה • משחק פלטפורמה (משחק ריצה אינסופית) • משחק יריות (משחק ירי בגוף ראשון • Shoot 'em up • משחק יריות טקטי • משחק ירי בגוף שלישי • משחק באטל רויאל) |  |
| משחקי פעולה-הרפתקאות | משחק דמוי GTA • משחק התגנבות • משחק מטרוידבניה • משחק הישרדות-אימה |  |
| משחקי הרפתקה | משחק הרפתקאות גרפי • משחק הרפתקאות מבוסס טקסט • סרט אינטראקטיבי • רומן חזותי |  |
| משחקי תפקידים | משחק פעולה-תפקידים • Dungeon crawler • משחק תפקידים המוני ברשת • משחק תפקידים טקטי |  |
| משחקי אסטרטגיה | משחק אסטרטגיה בזמן אמת (הגנת מגדלים) • משחק אסטרטגיה מבוסס תורות • 4X • משחק ארטילריה ממוחשב • משחק זירת קרב מרובת משתתפים • משחק אסטרטגיה מקוון מרובה משתתפים בזמן אמת • משחק טקטיקה בזמן אמת • משחק טקטיקה מבוסס תורות • משחקי מלחמה ממוחשבים |  |
| משחקי סימולציה | סימולציות ניהול ובנייה (משחקי בניית ערים) • סימולציות חיים (סימולציות חברתיות • חיות מחמד וירטואליות) • משחק אלוהות • משחק ספורט ממוחשב • משחקי סימולציית כלי רכב (סימולציות טיסה • סימולציות טיסה בחלל • סימולציות מרוצים • משחקי מרוצי קארטינג • סימולציות רכבות) |  |
| סוגות אחרות | משחק חשיבה • משחק חינוכי • משחק התעמלות  • משחק וידאו מוזיקלי • משחק חברה ממוחשב • משחק שולחן ממוחשב |  |
| כללי | היסטוריה של משחקי הווידאו • משחק וידאו לשחקן יחיד • משחק מרובה משתתפים (Co-op • PVP) • משחק קונסולה • משחק מחשב • משחק ארקייד • משחק מובייל • משחק וידאו המבוסס על מיקום גאוגרפי • משחק מציאות מדומה • משחק רשת (משחק דפדפן • משחק רשת מרובה משתתפים • משחק רשת חברתית) • משחק מבוסס טקסט • משחק גלילה צדדית • משחקי עולם פתוח • משחק אינדי |  |
| --- | --- |
בקרת זהויות :  NLI: 987007394393605171  LCCN: sh2016000559 
ארבעה שחקנים משחקים במשחק "Rock Band 2"
יאיר קרביץ

יאיר קרביץ (נולד ב-3 במרץ 1999) הוא כדורסלן ישראלי, המשחק בעמדת הרכז בקבוצת עירוני נס ציונה מליגת העל בכדורסל.
ביוגרפיה

קרביץ גדל בכפר יונה שם שיחק כילד בקבוצת הכדורסל המקומית עד לכיתה ח'.
מועדונים

בגיל נערים ונוער שיחק באליצור נתניה עד שבכיתה י"ב עבר לשחק בקבוצת הכדורסל של האקדמיה במכון וינגייט. בתיכון למד במגמת הכדורסל של תיכון משה שרת בנתניה עמה זכה בעונת 2016/2017 במקום השני בגמר ליגת העל לתיכונים.
עונתו הראשונה בקבוצת בוגרים הייתה עונת 2017/2018 בליגה הלאומית בקבוצת הפועל כפר סבא. בעונת 2018/2019 עבר לשחק בקבוצת הפועל באר שבע בליגת העל הישראלית. בקיץ 2019 עבר לשחק בקבוצת עירוני רעננה מהליגה הלאומית בכדורסל. ביולי 2020 חתם קרביץ לשלוש שנים בקבוצת בני הרצליה. בעונת 2021/22 זכה כקפטן הקבוצה בגביע המדינה לאחר ניצחון בגמר על הפועל תל אביב.
לאחר שלוש עונות במדי בני הרצליה, חתם קרביץ ביולי 2023 חוזה לעונה אחת בקבוצת הכדורסל עירוני נס ציונה.
מועדונים > בנבחרות הלאומיות

ב-2015 שיחק קרביץ תחת המאמן רמי הדר באליפות אירופה לנבחרות עד גיל 16 בטורניר שנערך בליטא. ב-2017 שיחק כקפטן באליפות אירופה דרג ב' לנבחרות עד גיל 18 בטורניר שנערך באסטוניה. ביולי 2018 זכה עם נבחרת העתודה של ישראל בכדורסל באליפות אירופה בכדורסל עד גיל 20 שנערכה בגרמניה. ביולי 2019 זכה כקפטן נבחרת העתודה של ישראל בכדורסל תחת מאמן הנבחרת אריאל בית הלחמי באליפות אירופה בכדורסל עד גיל 20 שנערכה בישראל.
תארים

גביע המדינה (1): 2021/2022
הערות שוליים

↑  יעקב מאיר, יאיר קרביץ מצטרף להפועל ב"ש, באתר ישראל היום, ‏9 באוגוסט, 2018
↑  אור שקדי‏, אחרי ההנפה: יאיר קרביץ חתם במכבי רעננה, באתר וואלה, 22 ביולי 2019
↑  כפיר אדר, ‏יאיר קרביץ חתם לשלוש שנים בבני הרצליה, באתר ONE‏, 19 ביולי 2020
↑  יעקב מאיר, יאיר קרביץ: "בתור ילד אתה חולם לזכות באליפויות ובגביעים", באתר ישראל היום, ‏3 ביוני, 2022
↑  אור שקדי‏, עירוני נס ציונה החתימה את יאיר קרביץ, באתר וואלה, 6 ביולי 2023
↑  אור שקדי‏, אחרי ההנפה: יאיר קרביץ חתם במכבי רעננה, באתר וואלה, 22 ביולי 2019
יחסי ברזיל–גאורגיה

| יחסי ברזיל–גאורגיה |
| --- | --- |
ברזיל: גאורגיה


ברזיל: גאורגיה
שטח (בקילומטר רבוע)
8,515,770: 69,700
אוכלוסייה
212,203,410: 3,807,418
תמ"ג (במיליוני דולרים)
2,173,666: 30,536
תמ"ג לנפש (בדולרים)
10,243: 8,020
משטר
רפובליקה פדרלית דמוקרטית: דמוקרטיה נשיאותית

יחסי ברזיל–גאורגיה הם יחסי החוץ בין ברזיל לגאורגיה. שתי המדינות חברות באומות המאוחדות.
היסטוריה

ברזיל הכירה בגאורגיה לאחר שהתפרקה מברית המועצות. יחסים דיפלומטיים בין שתי המדינות כוננו באפריל 1993.
ב-2008, במהלך מלחמת גאורגיה–רוסיה, ברזיל ביקשה משתי המדינות לחפש דרכים לשלום ביניהן. ברזיל לא הכירה בעצמאותן של אבחזיה ודרום אוסטיה ורואה בהן חלק מגאורגיה.
באוגוסט 2011 ביקר שר החוץ של גאורגיה גריגול ושדזה (אנ') בברזיל. באפריל 2012 ערך ראש ממשלת גאורגיה, ניקה גילאורי, ביקור רשמי בברזיל, והיה לראש ממשלת גאורגיה הראשון שביקר במדינה. בשנת 2017 ביקר שר החוץ של ברזיל אלויסיו נונס (אנ') בטביליסי.
שתי המדינות חתמו על כמה הסכמים דו-צדדיים כגון מזכר הבנות בין משרד החוץ של ברזיל למשרד החוץ של גאורגיה בנושא התייעצויות פוליטיות (2011) ומזכר הבנות על שיתוף פעולה כלכלי (2012).
ב-2015 חתמו המדינות על הסכם המאפשר כניסת תיירים ועסקים בין המדינות ללא ויזה.
נציגויות דיפלומטיות

לברזיל יש שגרירות בטביליסי שנפתחה ב-2011.
לגאורגיה יש שגרירות בברזיליה שנפתחה ב-2010.
נחום רגוזניצקי

ערך זה עוסק בראש ישיבת מאורות התורה בקריית יערים (טלז-סטון). אם התכוונתם לסבו ראש ישיבת עץ חיים, ראו .
| --- | --- |

הרב נחום רגוזניצקי
 לידה:  1935 (בן 89 בערך) ירושלים, פלשתינה (א"י) 
 מדינה:  ישראל 
 השתייכות:  חרדים ליטאים 
 תחומי עיסוק:  ראש ישיבת מאורות התורה
 
הרב נחום רַגוֹזנִיצקִי (נולד ב-1935) הוא ראש ישיבת מאורות התורה בקריית יערים, מוותיקי ראשי הישיבות בישראל ומתלמידי החזון איש[דרושה הבהרה].
ביוגרפיה

נולד בירושלים למשה ולמרים רגוזניצקי, אביו היה בנו של הרב נחום רגוזניצקי מנהל ישיבת עץ חיים.
בבחרותו למד בישיבת סלבודקה בבני ברק, והתקרב לרב אברהם ישעיהו קרליץ בעל החזון איש שנהג בו בחביבות יתירה, ואף קבע איתו פעם בשבוע לבוא לדבר בלימוד על ארבעה נושאים כל פעם. הרב רגוזניצקי נהג להתייעץ עמו בכל ענייניו.
בתקופה זו התחיל הקשר עם חסידות נדבורנה, בכך שהרב רגוזניצקי הכיר והתיידד עם רבי חיים מרדכי רוזנבוים.
לאחר מכן התיידד גם עם בנו רבי יעקב ישכר בער רוזנבוים והקשר ביניהם נמשך גם לאחר שהוכתר לאדמו"ר מנדבורנה. בצוואתו הורה האדמו"ר שהרב רגוזניצקי יהיה בין האנשים שיערכו את ההקפות סביב מיטתו בהלוויה.
כיום הוא מחשובי חסידי נדבורנה, והוא מזקני החסידים, הוא מרבה להיוועץ ברבו. בסעודות הילולא הוא נושא דברים.
לאחר נישואיו התגורר בירושלים ולמד בכולל שעל יד ישיבת 'שם עולם' - אמשינוב וכן כיהן כמגיד שיעור בישיבה שם התקרב לרב שמואל אוירבך שכיהן אף הוא באותן שנים כמגיד שיעור בישיבה, והיה לידיד נפשו.
בשנת תשמ"ג (1983), בשלהי ימי תנועת התשובה, הקים את ישיבת מאורות התורה בקריית יערים (טלז-סטון). הישיבה יועדה עבור בוגרי ישיבות תיכוניות מהציבור הדתי לאומי.
הישיבה נקראה על שמו של סבו המקובל הרב מאיר שוורץ שהיה מקובל מפורסם בפודהייץ.
משפחתו

נישא לבינה (י"ח בטבת תרצ"ז – א' בניסן תשע"ט) בת הרב אפרים ושרה מלכה לרמן. מתגורר בירושלים, להם בן ובת. בנו וחתנו נמנים עם צוות הישיבה בראשותו. אחיו הוא הרב אהרן, מנהל כלכלי של תלמוד תורה תשב"ר בבני ברק.
הערות שוליים

↑  פרק י"ט "הנהגות ליום אחרון", סעיפים ט' וי'
↑  בשבת: אשת ראש הישיבה הלכה לעולמה, 6 באפריל 2019, באתר כל רגע
מרוץ החברים למען חולי ה-ALS

| --- | --- |
 ענף:  מרוץ
 תאריך ייסוד:  2012
 ארגון מפעיל:  פרס לחיים
 מדינות משתתפות:  ישראל ישראל
 
מרוץ החברים למען חולי ה-ALS נערך מדי שנה, במטרה לעורר מודעות למחלת ה-ALS ולגייס תרומות למען קידום המחקר למציאת תרופה למחלה ולטובת תמיכה וסיוע לחולים ובני משפחותיהם.
ALS היא מחלת ניוון שרירים חשוכת מרפא הפוגעת ביכולת התנועה של החולים. החולים מאבדים את יכולתם לנוע, לאכול, לדבר ולנשום, והם נותרים "לכודים" בגופם בעוד מוחם עודנו צלול, והולכים לעולמם לרוב תוך 3–5 שנים.
את המירוץ יזם בשנת 2012 מנכ"ל עמותת "פרס לחיים", שי ראשוני, ספורטאי, טריאתלוניסט, "איש ברזל" אשר אובחן בגיל 45 כחולה ALS. בכך, חיבר שי את שני תחומי העיסוק העיקריים שלו - ארגון אירועי ספורט והמאבק למציאת תרופה למחלה. המירוץ מאורגן ומופק על ידי עמותת "פרס לחיים" ועמותת ישראלס, העוסקות בקידום מחקר ברמה הלאומית והבינ"ל למציאת רפואה למחלה חשוכת המרפא ובתמיכה וסיוע לחולים ומשפחותיהם, ההפקה נעזרת בצוות מתנדבים מסור החוזר שנה אחר שנה לפעול במסגרת המירוץ.
המירוץ נערך ברמת השרון, וכולל הפנינג משפחתי ושני מסלולי ריצה - האחד בן 2 ק"מ, והשני בן 4.2 ק"מ (עשירית המרתון). המסלולים נגישים לכיסאות גלגלים, ובין משתתפי המירוץ הרצים וההולכים, משתתפים גם חולי ALS מרחבי הארץ המלווים בחברים ובני משפחותיהם.
המירוץ צובר פופולריות נוספת מדי שנה עם העלייה במודעות למחלה ובמעורבות העממית במאבק למציאת תרופה - במירוץ הראשון שנערך השתתפו 1000 רצים, ובמירוץ הרביעי השתתפו למעלה מ-2000 רצים, חברים ומשפחות.
האירוע כולל בנוסף למירוץ, גם הפנינג משפחות ובו הפעלות מגוונות לילדים, מתנפחים, מתחם עיסויים גדול ומתחמי ישיבה.
משתתפי המירוץ מקבלים מדי שנה את חולצת המירוץ ופינוקים רבים שכולם תרומות של גופים מסחריים גדולים.
בשנת 2014 הושק קמפיין "החולצה הנכונה", קמפיין ברשתות החברתיות ובו הצטלמו מפורסמים רבים בארץ, מתחומים שונים עם חולצת המירוץ.
בשנת 2015, נרתמו מפורסמים רבים מסדרות ריאליטי, ארץ נהדרת ואחרים לצלם סרטון הקורא לאנשים להגיע למירוץ.
יחסי ברזיל–גיאנה

| יחסי ברזיל–גיאנה |
| --- | --- |
ברזיל: גיאנה


ברזיל: גיאנה
שטח (בקילומטר רבוע)
8,515,770: 214,969
אוכלוסייה
212,203,410: 832,318
תמ"ג (במיליוני דולרים)
2,173,666: 16,786
תמ"ג לנפש (בדולרים)
10,243: 20,168
משטר
רפובליקה פדרלית דמוקרטית: דמוקרטיה נשיאותית

יחסי ברזיל–גיאנה הם היחסים הדיפלומטיים שבין הרפובליקה הפדרלית של ברזיל לבין הרפובליקה השיתופית של גיאנה.
היסטוריה

עם עצמאותה של גיאנה בשנת 1966, ברזיל שלחה כוחות סיוע לשמירת קו הגבול הבינלאומי בין גיאנה לוונצואלה. בשנת 1968, ממשלת ברזיל גינתה את ממשלת ונצואלה והביעה את תמיכתה בגיאנה בסכסוך הטריטוריאלי בין שתי המדינות. בשנת 1970 ממשלת ברזיל החלה לבנות כביש מהיר שיקשר את העיר מנאוס בברזיל לבירת גיאנה, ג'ורג'טאון. ב-2 במרץ 2007, נשיא ברזיל, לואיז אינסיו דה סילבה, ערך ביקור רשמי בגיאנה. במהלך הביקור נחתמו מספר הסכמים בילטרליים בין שתי המדינות בתחום המסחר.
נציגויות דיפלומטיות

ברזיל מיוצגת בגיאנה בדרג השגרירות באמצעות שגרירות רשמית שהיא מחזיקה בג'ורג'טאון, בירת המדינה.
גיאנה מיוצגת בברזיל בדרג השגרירות באמצעות שגרירות רשמית שהיא מחזיקה בברזיליה, בירת המדינה. גיאנה מיוצגת בברזיל בדרג הקונסולרי באמצעות שלוש קונסוליות רשמיות שהיא מחזיקה בבואה ויסטה, סאו פאולו וריו דה ז'ניירו.
יחסי ברזיל–ג'מייקה

| יחסי ברזיל–ג'מייקה |
| --- | --- |
ברזיל: ג'מייקה


ברזיל: ג'מייקה
שטח (בקילומטר רבוע)
8,515,770: 10,991
אוכלוסייה
212,203,410: 2,838,646
תמ"ג (במיליוני דולרים)
2,173,666: 19,423
תמ"ג לנפש (בדולרים)
10,243: 6,842
משטר
רפובליקה פדרלית דמוקרטית: מונרכיה חוקתית

ראש ממשלת ג'מייקה ברוס גולדינג (מימין) נפגש עם נשיא ברזיל לואיז אינסיו דה סילבה בעת ביקור הראשון בברזיל, 2010
יחסי ברזיל-ג'מייקה הם היחסים הדיפלומטיים שבין ברזיל לבין ג'מייקה.
היסטוריה

היחסים בין המדינות כוננו ב-14 באוקטובר 1962. על מנת לחזק את היחסים בין המדינות, במרץ 2012 הורתה ממשלת ג'מייקה לשגריר גמ'ייקה בברזיל להתחיל לפעול לחיזוק היחסים בין המדינות.
ג'מייקה וברזיל נהנו מיחסים חזקים לאורך השנים, ומידת שיתוף הפעולה ניכרת הן ברמה הדו-צדדית והן הרב-צדדית. ברמה הדו-צדדית, היחסים התגברו עוד יותר בתקופה האחרונה כתוצאה מהמספר המוגבר של ביקורים מדיניים, כמו גם קידומם של תוכניות שיתוף פעולה טכניות בתחומים כמו אנרגיה וחקלאות.
ארגונים

היחסים הטובים בין המדינות נבנים על חברותם בארגונים משותפים. בין אותם ארגונים בולטים ארגון ה-G-15 והקהילה של אמריקה הלטינית והמדינות הקריביות.
מרגריטה פנציירה

מרגריטה פנציירה (באיטלקית: Margherita Panziera; נולדה ב-12 באוגוסט 1995) היא שחיינית איטלקייה, 3 פעמים ברציפות אלופת אירופה (גלאזגו 2018, בודפשט 2021 ורומא 2022) במשחה ל-200 מטר גב.
ביוגרפיה

פילטו נולדה וגדלה במונטבלונה.
ביוגרפיה > 2015

באליפות העולם שנערכה בקאזאן, רוסיה באוגוסט 2015 היא סיימה במקום עשירי במשחה ל-200 מטר גב בתוצאה של 2:09.54 דקות ובמקום 37 במשחה ל-100 מטר גב בתוצאה של 1:02.17 דקות.
ביוגרפיה > 2016

באולימפיאדת ריו דה ז'ניירו (2016) היא סיימה במקום 17 במשחה ל-200 מטר גב בתוצאה של 2:10.92 דקות.
ביוגרפיה > 2017

באליפות העולם שנערכה בבודפשט, הונגריה ביולי 2017 היא סיימה במקום 14 במשחה ל-200 מטר גב בתוצאה של 2:10.95 דקות, בשלב המוקדמות היא קבעה תוצאה של 2:09.43 דקות. נוסף לכך, היא סיימה במקום 20 במשחה ל-100 מטר גב בתוצאה של 1:01.03 דקות ובמקום שמיני במשחה שליחות 4x100 מטר מעורב 3:59.98 דקות.